Here is a page extracted from Wikipedia that may contain CSS, HTML, and a lot of unformatted text.

Title: Conte
Content: Conte (u Contesa, en femenín), d'o latín comes, plegato a traviés d'o francés en muitas luengas, ye un titol de nobleza, d'un gubernant d'un condau.

Alta Edat Meya 
Os primers reis de l'alta Edat Meya dioron o titol de conte a toz os oficials d'as suyas casas, uno d'ellos dito "conte palacín".

O titol de conte lo reprenioron os companyers d'armas d'os prencipes francos cuan encomenzoron a chestionar bellas civitas ("ciudaz") u pagi ("pagos"), churidiccions administrativas heredatas de l'Imperio Romano. Os contes merovinchios yeran nombratos por o rei con funcions fiscals, militars y chudicials.

En ixas envueltas d'os Carolinchios tot ixo esdevenió hereditario y os pagos (pagi) evolucionoron enta condaus autonomos.

Bels condaus carolinchios d'a Marca Hispanica esdevenioron estatos cristianos independients:
Condau d'Aragón.
Condau de Sobrarbe.
Condau de Ribagorza.
Condau de Pallars.
Condau d'Urchel.
Condau de Besalú.
Condau de Barcelona.
Condau de Cerdanya.

Referencias 

Tetulos nobiliarios